b'\n_START_ARTICLE_\nParuresis\n_START_PARAGRAPH_\nParuresis, ogs\xc3\xa5 sjenert bl\xc3\xa6re, er en type fobi der den lidende sliter med vannlating i tilstedev\xc3\xa6relse av andre, for eksempel i et offentlig toalett. Problemet kan oppst\xc3\xa5 b\xc3\xa5de om tilstedev\xc3\xa6relsen av andre er ekte eller innbilt. Lidelsen rammer oftest menn, men ogs\xc3\xa5 kvinner. Paruresis er antatt \xc3\xa5 v\xc3\xa6re sv\xc3\xa6rt vanlig, og blant fobier rangert som nummer to bak frykten for \xc3\xa5 tale for forsamlinger._NEWLINE_Tilsvarende tilstand som p\xc3\xa5virker avf\xc3\xb8ring kalles parcopresis.\n_START_SECTION_\nP\xc3\xa5virkning\n_START_PARAGRAPH_\nDet er ikke uvanlig med enkeltst\xc3\xa5ende episoder av vanskeligheter i urinering der andre mennesker er i umiddelbar n\xc3\xa6rhet, eller ved urinering i ukjente eller uvanlige omgivelser. Paruresis som syndrom eller lidelse g\xc3\xa5r derimot langt utover vanlig skyhet, sjenanse eller frykt for eksponering. _NEWLINE_I alvorlige tilfeller klarer en person med paruresis bare \xc3\xa5 urinere hjemme og alene, i kjente omgivelser. Noen m\xc3\xa5 gjennom prosessen med bl\xc3\xa6rekateterisering for \xc3\xa5 f\xc3\xa5 t\xc3\xb8mt urinbl\xc3\xa6ren._NEWLINE_Selv om de fleste med paruresis rapporterer at de utviklet tilstanden i ten\xc3\xa5rene, og oppdager det gjerne i skolesammenheng, det kan sl\xc3\xa5 til enhver alder. P\xc3\xa5 grunn av ulike niv\xc3\xa5er av alvorlighetsgrad fra en person til en annen, er noen menneskers f\xc3\xb8rste opplevelse av problemet f\xc3\xb8rste gang de skal avgi urinpr\xc3\xb8ve til en medikament test. Mange kvinner er uvitende om at de underlagt et niv\xc3\xa5 av paruresis. I omtale om kvinner og urinering vektlegges andre lidelser, urininkontinens eller hyppig vannlating._NEWLINE_Noen mennesker takler situasjonen ved bevisst \xc3\xa5 holde p\xc3\xa5 urinen, eller ved \xc3\xa5 avst\xc3\xa5 fra \xc3\xa5 drikke v\xc3\xa6ske. Det er ogs\xc3\xa5 vanlig \xc3\xa5 opps\xc3\xb8ke avskjermede omr\xc3\xa5der, eller offentlige toaletter med enkeltrom, eller l\xc3\xa5sbare avlukker._NEWLINE_Alvorlige tilfeller av lidelsen kan p\xc3\xa5virke en persons livskvalitet markant, og v\xc3\xa6re sv\xc3\xa6rt styrende i hverdagen og begrense aktivitet og frihet. Alvorlig syke vil ikke kunne reise langt fra sine hjem eller v\xc3\xa6re i stand til \xc3\xa5 etablere intime relasjoner. I noen tilfeller kan ikke personen urinere selv i sitt eget hjem, dersom noen andre kan bli h\xc3\xb8rt \xc3\xa5 v\xc3\xa6re der. Psykologhjelp, terapi eller st\xc3\xb8ttegrupper kan bidra til \xc3\xa5 h\xc3\xa5ndtere situasjonen. Ulike pusteteknikker og mentale rutiner er blant metodene som nyttes i terapien. Rennende vann eller annen lyd som overd\xc3\xb8ver lyden av egen urinering har vist seg \xc3\xa5 fungere for noen._NEWLINE_If\xc3\xb8lge prosedyrene for dopingtesting innen sport, slik de er satt av World Anti-Doping Agency (WADA), tar ikke hensyn til tilstanden.\n_START_SECTION_\nBegrepsdannelse\n_START_PARAGRAPH_\nBegrepet Paruresis ble etablert av Williams og Degenhart (1954) i deres avhandling "Paruresis: a survey of a disorder of micturition", publisert i Journal of General Psychology 51:19-29. Studien sjekket 1 419 h\xc3\xb8gskolestudenter og fant at 14,4\xc2\xa0% hadde erfart paruresis, enten gjennom enkeltepisoder, eller varig.\n_START_SECTION_\nAndre begrep\n_START_PARAGRAPH_\nParuresis omtales ogs\xc3\xa5 som shy bladder syndrome, stage fright (sceneskrekk), pee fright (tisse-angst), urofobi og det mer medisinske begrepet psychogenic urinary retention.'